**Օլգա Գոլոդեց** (ռուս.՝ О́льга Ю́рьевна Голоде́ц, հունիսի 1, 1962(1962-06-01), Մոսկվա, ԽՍՀՄ), ռուս տնտեսագետ, տնտեսագիտության թեկնածու, պետական գործիչ, ՌԴ փոխվարչապետ (սոցիալական հարցերով, 2012, մայիսի 21)։

Կենսագրություն
--------------

Օլգա Գոլոդեցը ծնվել է 1962 թվականին Մոսկվայում։ 1984 թվականին ավարտել է Մոսկվայի պետական համալսարանի տնտեսագիտական ֆակուլտետը։

Գործունեություն
---------------

1984-1997 թվականներին աշխատել է ՌԴ գիտությունների ակադեմիայի Աշխատանքի, զբաղվածության խնդիրների ինստիտուտի կենտրոնական գիտահետազոտական լաբորատորիայում, 1997-1999 թվականներին եղել է «Реформуголь» հիմնադրամի սոցիալական ծրագրի տնօրեն։ 1999-2008 թվականներին՝ սոցիալական քաղաքականության և անձնակազմի վարչության պետ, «Նորիլսկի Նիկել» («ГМК „Норильский никель"») ԲԲԸ անձնակազմի և սոցիալական քաղաքականության հարցերով գլխավոր տնօրենի տեղակալ, 2001 թվականին՝ Թայմիրսկի ինքնավար շրջանի ղեկավարի սոցիալական հարցերով տեղակալ։ «Նորիլսկի նիկել» ընկերությունից հեռանալուց հետո մինչև 2008 թվականի դեկտեմբերի 16-ը Գոլոդեցը շարունակել է ղեկավարել խորհրդի մասնավոր կենսաթոշակային ֆոնդը (NPF), որը ОНЭКСИМ խմբի ակտիվների մասն էր կազմում։

2009 թվականին Գոլոդեցը մամուլում հիշատակվել է, որպես Ռուսաստանի արդյունաբերողների և գործարարների միության խորհրդի անդամ, «Նորիլսկի նիկելի» իր բազմաթիվ տարիների ղեկավար Միխայիլ Պրոխորովի հետ միասին, որը նույն տարում եղել է Ռուսաստանի արդյունաբերողների և գործարարների միության բյուրոյի անդամ, 2010 թվականին Գոլոդեցը մամուլում հիշատակվել է որպես Պրոխորովի աշխատանքի շուկայի և մարդկային ռեսուրսների հարցերով տեղակալ։

Աշխատանքային հանդիպում ՌԴ նախագահ Վլադիմիր Պուտինի հետ, 2012
2008-2010 թվականներին Գոլոդեցը եղել է Համառուսական միջոլորտային ընկերակցության նիկելի և թանկարժեք մետաղ արտադրող գործատուների նախագահ, «Սոգլասիե» («Согласие») ապահովագրական ընկերության տնօրենների խորհրդի նախագահ, 2010 թվականի դեկտեմբերի 2-ից՝ Մոսկվայի քաղաքապետ Սերգեյ Սոբյանինի տեղակալ կրթության և առողջության հարցերով։ 2011 թվականի դեկտեմբերի 30-ին նշանակվել է քաղաքապետի՝ սոցիալական հարցերով տեղակալ՝ ընդլայնելով իր լիազորությունների շրջանակը։ Այդ պաշտոնը զբաղեցրել է մինչև 2012 թվականի մայիսի 21-ը։

2012 թվականի մայիսի 21-ին նշանակվել է Ռուսաստանի կառավարության ղեկավարի տեղակալ։ Պատասխանատու է առողջության բնագավառի, դեղամիջոցների և բժշկական սարքավորումների, դրանց որակի և անվտանգության ապահովման համար, դեղատնային գործունեության, սոցիալական զարգացման, ժողովրդագրության, զբաղվածության, աշխատանքային հարաբերությունների, սոցիալական գործընկերության, սոցիալական և առողջապահական ապահովագրության, կենսաթոշակների, կրթության, գիտության, մշակույթի, զբոսաշրջության, հանրային երիտասարդական քաղաքական գործունեության և սոցիալական ուղղվածությամբ ոչ առևտրային կազմակերպությունների աջակցության համար։

2013 թվականի հունվարի 14-ին նշանակվել է «Ծնողազուրկ երեխաների պաշտպանության միջոցառումների» պատասխանատու։

Գիտական աշխատանքներ, կոչումներ, պարգևներ
----------------------------------------

Բազմիցս ընդգրկվել է Ռուսաստանի կառավարիչների ռուսական ընկերակցության լավագույն թոփ-մենեջերների ցանկում, «Ռուսական անձնակազմի լավագույն տնօրեն» անվանակարգում արժանացել է «ԱՐԻՍՏՈՍ» մրցանակի։

2014 թվականի մարտին թողարկված «Огонёк» ամսագրի «Ռուսաստանի 100 ամենաազդեցիկ կանայք» վարկանիշային ցուցայում զբաղեցրել է 4-րդ տեղը։

Սեփականություն, եկամուտներ
--------------------------

Ըստ Գոլոդեցի 2011 թվականի ապրիլին հրապարակված հայտարարագրի՝ նրա եկամուտը 2010 թվականին կազմել է ավելի քան 57 միլիոն ռուբլի։ Ունի երկու բնակարան, այդ թվում՝ Իտալիայում, ամառանոց Շվեյցարիայում (220 կմ2): 2011 թվականին Գոլոդեցի եկամուտը նվազել է 5 անգամ և, ըստ հայտարարագրի, կազմել 11.19 միլիոն ռուբլի։

Ընտանիք
-------

Ամուսնալուծված է (2003), ունի երկու երեխա։ Խորհրդային ֆուտբոլիստ Ադամաս Գոլոդեցի զարմուհին է։

Ծանոթագրություններ
------------------

1. ↑  Деловой Петербург. Голодец Ольга Юрьевна, заместитель председателя правительства Правительство Российской Федерации. Биографическая справка
2. 1 2  "Биография: Голодец Ольга Юрьевна" (in ռուսերեն). ИТАР-ТАСС. 2012 թ․ մայիսի 21. Արխիվացված from the original on 2013 թ․ օգոստոսի 31. Retrieved 2013 թ․ օգոստոսի 9.
3. ↑  Л. Налбандян. Тайны биографии Ольги Голодец.
4. 1 2 3  "Голодец, Ольга" (in ռուսերեն). Lenta.ru. Արխիվացված from the original on 2013 թ․ օգոստոսի 31. Retrieved 2013 թ․ օգոստոսի 9.
5. ↑  "Голодец Ольга Юрьевна — Обязанности" (in ռուսերեն). Правительство Российской Федерации. Արխիվացված է the original 2013 թ․ հունիսի 13-ին. Retrieved 2013 թ․ հունիսի 13.
6. ↑  "Указ о мерах по защите детей-сирот" (in ռուսերեն). Kremlin.ru. 2012 թ․ դեկտեմբերի 28. Արխիվացված from the original on 2013 թ․ օգոստոսի 31. Retrieved 2013 թ․ օգոստոսի 9.
7. ↑  "Биография Ольги Голодец" (in ռուսերեն). РИА Новости. 2012 թ․ մայիսի 21. Արխիվացված from the original on 2013 թ․ օգոստոսի 31. Retrieved 2013 թ․ օգոստոսի 9.
8. ↑   Рейтинг «100 самых влиятельных женщин России» журнала «Огонёк»
9. ↑  "Голодец не предоставила декларацию на мужа, так как не состоит в браке". РСН. Արխիվացված է the original 2016 թ․ մարտի 5-ին. Retrieved 2015 թ․ նոյեմբերի 8.

Արտաքին հղումներ
----------------

* Կենսագրական ՌԴ կառավարության կայքում
* Կենսագրական

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Declarator.org |
|  |
| Բառարաններ և հանրագիտարաններ | Լենտապեդիա |
|  |
| Չափորոշչային վերահսկողություն | VIAF: 210151778247118130002 · WorldCat VIAF: 210151778247118130002 |

 |